30.1.2023
SL
Uradni list Evropske unije
L 26/15
9.
OBDELAVA OSEBNIH PODATKOV
(33)
Vsi osebni podatki, zbrani v tej preiskavi, bodo obdelani v skladu z Uredbo (EU) 2018/1725 Evropskega parlamenta in Sveta (5).
(34)
Obvestilo o varstvu podatkov, ki vse posameznike obvešča o obdelavi osebnih podatkov v okviru dejavnosti Komisije na področju trgovinske zaščite, je na voljo na spletišču GD za trgovino: https://circabc.europa.eu/ui/group/ 2e3865ad-3886-4131-92bb-a71754fffec6/library/cef4ace2-299e-4e29-a17e-d450f34a23a5/details –
SPREJELA NASLEDNJO UREDBO:
Člen 1 V skladu s členom 11(4) Uredbe (EU) 2016/1036 se začne pregled Izvedbene uredbe (EU) 2021/607, da se ugotovi, ali bi bilo treba uvesti individualno protidampinško dajatev na uvoz citronske kisline in trinatrijevega citrat dihidrata, ki se trenutno uvrščata pod oznaki KN 2918 14 00 in ex 2918 15 00 (oznaki TARIC 2918 15 00 11 in 2918 15 00 19), s poreklom iz Ljudske republike Kitajske, ki ju za izvoz v Unijo proizvaja družba Seven Star Lemon Technology co., Ltd. (dodatna oznaka TARIC A023).
Člen 2 Protidampinška dajatev, uvedena z Izvedbeno uredbo (EU) 2021/607, se razveljavi za uvoz, opredeljen v členu 1 te uredbe.
Člen 3 Nacionalni carinski organi v skladu s členom 11(4) in členom 14(5) Uredbe (EU) 2016/1036 sprejmejo ustrezne ukrepe za registracijo uvoza, kakor je opredeljen v členu 1 te uredbe.
Registracija se zaključi devet mesecev po datumu začetka veljavnosti te uredbe.
Člen 4 1.
Zainteresirane strani se morajo javiti Komisiji v 15 dneh od datuma začetka veljavnosti te uredbe.
2.
Če zainteresirane strani želijo, da se med preiskavo upoštevajo njihova stališča, morajo pisno predstaviti svoja stališča in predložiti izpolnjene vprašalnike ali kakršne koli druge informacije v 37 dneh od datuma objave te uredbe v Uradnem listu Evropske unije, če ni določeno drugače. 3.
Zainteresirane strani lahko v istem 37-dnevnem roku zaprosijo tudi za zaslišanje pred Komisijo.
Za zaslišanja o zadevah z začetka preiskave je treba vložiti zahtevek v 15 dneh od datuma začetka veljavnosti te uredbe.
Zahtevek za zaslišanje morajo vložiti pisno in navesti razloge zanj.
Člen 5 Ta uredba začne veljati dan po objavi v Uradnem listu Evropske unije.
(5) Uredba (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov (UL L 295, 21.11.2018, str. 39).